प्रधानमन्त्रीले लुम्बिनी प्रदेश सभालाई सम्बोधन गर्ने
प्रधानमन्त्री पुष्पकमल दाहाल ‘प्रचण्ड’ले लुम्बिनी प्रदेशको प्रदेश सभालाई सम्बोधन गर्नुहुने भएको छ । शनिबार बस्ने लुम्बिनी प्रदेशको प्रदेश सभालाई सम्बोधन गर्न प्रधानमन्त्री लुम्बिनी प्रदेशको राजधानी राप्ती उपत्यका देउखुरी आउने कार्यक्रम तय भएको हो ।
दिवाकर पोख्रेलदेउखुरी,  फागुन १९ गते । प्रधानमन्त्री पुष्पकमल दाहाल ‘प्रचण्ड’ले लुम्बिनी प्रदेशको प्रदेश सभालाई सम्बोधन गर्नुहुने भएको छ । शनिबार बस्ने लुम्बिनी प्रदेशको प्रदेश सभालाई सम्बोधन गर्न प्रधानमन्त्री लुम्बिनी प्रदेशको राजधानी राप्ती उपत्यका देउखुरी आउने कार्यक्रम तय भएको हो ।प्रधानमन्त्रीले दिउँसो २ बजे बस्ने प्रदेश सभालाई सम्बोधन गर्ने कार्यक्रम तय भएको प्रदेश सभा सचिव दुर्लभ कुमार पुनले जानकारी दिनुभयो ।प्रधानमन्त्री हेलिकोप्टरबाट देउखुरी उपत्यकामा अवतरण गरेर सिधै प्रदेश सभामा पुगेर सम्बोधन गर्ने र त्यसपछि अन्य विभिन्न कार्यक्रममा जाने तय भएको नेकपा (माओवादी केन्द्र) का केन्द्रीय सदस्य तथा लुम्बिनी प्रदेश सभा सदस्य इन्द्रजित थारुले जानकारी दिनुभयो ।थारुका अनुसार प्रधानमन्त्रीले लुम्बिनी प्रदेशका मन्त्रीहरू, सभामुखसँग छलफल गर्ने र त्यसपछि माओवादी केन्द्रले राप्ती गाउँपालिकामा आयोजना गरेको प्रशिक्षण कार्यक्रममा सम्बोधन गर्ने कार्यक्रम रहेको छ ।प्रधानमन्त्री देउखुरी आउनुभएपछि देउखुरी उपत्यकाको सुरक्षा कडा पारिएको छ । प्रधानमन्त्री लुम्बिनी बौद्ध विश्व विद्यालयको कार्यालयको उद्घाटन गरेर प्रदेश सभामा सम्बोधन गर्ने आउने कार्यक्रम रहेको प्रधानमन्त्रीको सचिवालयले जनाएको छ ।